Tomáš Holý

Tomáš Holý (* 17. marec 1968, Praha – † 8. marec 1990, Nový Bor) bol český detský herec, jeden z najslávnejších detských hercov svojej doby. Na filmovom festivale v Monte Carlo v roku 1979 ho porota nazvala najlepším detským hercom od čias Shirley Templovej.

 Životopis 
K filmu sa dostal vďaka svojmu strýkovi, barrandovskému rekvizitárovi. Debutoval malou úlohou vo filme Marečku, podejte mi pero! v roku 1976.
Preslávila ho úloha Vaška vo filme Ako vytrhnúť veľrybe stoličku a jeho pokračovaní Ako dostať otecka do polepšovne.https://kultura.sme.sk/c/3765835/nezbedny-vasek-na-obrazovke-nikdy-nedospel-tomas-holy.html

Hoci bol úspešným a obľúbeným detským hercom, rozhodol sa, že sa herectvu nechce v budúcnosti venovať. Po absolvovaní gymnázia začal študovať právo. Posledných približne šesť mesiacov bola jeho priateľkou vtedy začínajúca speváčka Lucie Bílá.

Týždeň pred 22. narodeninami zahynul pri autonehode medzi severočeskými obcami Kytlice a Polevsko.

V roku 2006 sa stal držiteľom prvej hviezdy na Zlínskom chodníku slávyhttp://www.regionycr.cz/view.php?cisloclanku=2009060005-festival-zlin-na-zlinskem-chodniku-slavy-pribyla-hvezda-terezy-brodske-a-honzika-z-arabely&rstema=199&rsstat=5&rskraj=14&rsregion=75. V roku 2013 o ňom natočila Česká televize dokument s názvom Malá hvězda nezapadá.

 Herecké úlohy 
 1976 Marečku, podejte mi pero! – žiak
 1977
 Ať žijí duchové! – Vendelín
 Ako vytrhnúť veľrybe stoličku (televízny film) – Vašek
 Setkání v červenci – David (asi 1978)
 1978
 Babička je ráda (televízny film)
 Ako dostať otecka do polepšovne (televízny film) – Vašek
 Pod Jezevčí skálou – Vašek
 1979 Na pytlácké stezce – Vašek
 Postavení mimo hru – František Vacula
 Tajemství Ocelového města Upír ve věžáku (televízny film)
 1980
 Za trnkovým keřem – Vašek
 Útěky domů – Honzík
 Prázdniny pro psa – Petr 
 1982 Unterwegs nach Atlantis (Připoutejte se, letíme nad Atlantidou, televízny seriál)

 Dabing 
 1979 Smrt stopařek'' – Míša Jaroš

 Referencie 

 Iné projekty 

 Externé odkazy 



 Tomáš Holý  na FDb.cz
 Tomáš Holý na Osobnosti.cz
 Rozhovor s autorem knihy Jmenuju se Tomáš pro časopis KNIHCENTRUM revue
 Příběhy slavných… Tomáš Holý: Malá hvězda nezapadá

 Zdroje 

Kategória:Českí filmoví herci
Kategória:Detskí herci
Kategória:Osobnosti z Prahy